R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 


0. P R O C E S  -  V E R B A L
încheiat azi  31 martie 2022  în şedinţa ordinara a    
1. Consiliului Local al Comunei Orlat
 	 	                                             
     
                               Se declară deschisă şedinţa ordinară a Consiliului Local Orlat , din data de   31 martie  2022 ora 14:00 . 
                               Sunt prezenti 13 consilieri.  Absenţi nu sunt.  
                               La şedinţa Consiliului Local al Comunei Orlat sunt prezenţi preotii ortodoxi Chitu Lucian şi Gâţă Daniel împreuna cu epitropii Loloiu Dumitru si Olariu Dumitru , preotul catolic Canciu Ioan împreună cu protopopul catolic.
                               Domnul Primar propune ca discuţia cu reprezentantii Bisericii sa aibă loc înainte de citirea ordinii de zi. Toata lumea este de acord  cu propunerea domnului Primar .

                               Domnul Primar spune ca sunt discutii si pareri referitor la aspecte ce tin de activitatea cultelor , iar pentru a nu se purta in continuare discutii in comuna  am invitat preotii si epitropii pentru a incerca sa lamurim aceste probleme. Dl Primar intreaba ce probleme sunt la cimitir si la capela.
                              Domnul consilier Albu Nicolae spune ca noi suntem cetateni ai comunei  indiferent la ce biserica mergem , si la cimitir la fel , pentru ca cimitirul este al tuturor.
                              Dl primar spune : dl Albu, totul este pana la documente , trebuie sa respectam documentele. 
                               Parintele catolic Canciu Ioan spune: cu ceva ani in urma s-a vandut cimitirul romano-catolic iar banii trebuiau platiti in 2 transe. Prima transa a fost primita iar a doua transa trebuia primita in 3 ani. A doua transa nu a fost primita iar acum ne aflam sub prescriptia trecerii timpului. Inscrierea in cartea funciara a fost provizorie iar cea dea doua transa de 15 mii lei nu s-a platit si consideram ca proprietatea nefiind patita nu este proprietatea celui care a dat prima transa. Ne-am inteles foarte bine cu parintele Radu iar acum am fost chemat in instanta pentru aceasta prescriptie.
                             Parintele Chitu intreaba cum il cheama pe preot. 
                             Parintele Gâţă spune : noi am preluat  acum 5 ani cimitirul iar la momentul incheierii contractului in 1998 niciunul dintre noi nu am fost de fata . Stim povesti despre cum sau derulat lucrurile. InCF potrivit contractului de la notar exista interdictie de vanzare pana la achitarea sumei pentru care s-au inteles partile. Lucrurile acestea de cand am venit eu aici le-am facut conform Legii 102/2014 - Legea cimitirelor si a Regulamentului intern de organizare a cimitirului. Lucrurile legate de evidenta, curatenie nu trebuie sa fie asa. Daca exista contract notat in CF , noi nu stim daca dupa 3 ani nu s-au achitat acei bani , ce stim noi este ca in CF exista interdicitie de vanzare. Singura instanta care poate lamuri lucrurile este constiinta sau in ultima instanta instanta de judecata. Proprietatea o administram dupa lege. Doar proprietarul poate acorda locuri de veci, curatenie, program de vizitare. Legat de ce spunea parintele Canciu putem face doar speculatii daca s-a platit sau nu. Faptul ca parintele a intrat in cimitir si a facut inhumari inseamna ca am fost de acord cu asta. Noi avem obligatia legala sa punem la dispozitie locuri de veci cu respectarea normelor legale. Nu cred ca am oprit pe nimeni sa faca lucrul acesta in cimitir. Legat de specificul cimitirului parohial , in el poate sluji doar reprezentantii cultului respectiv , oricine intra acolo poate intra cu acordul administratorului, al parintelui Chitu. Starea de fapt este aceasta si daca nu e conforma cu legea noi nu vrem sa mai acceptam. Fostul proprietar din momentul in care l-a vandut nu mai poate dipune de el . Neplata celei de - a doua transe conditioneaza vanzarea. Fiecare putem interpreta cum vrem dar asta nu inseamna ca o facem legal.
                  Parintele Canciu spune ca a fost de curand inchisa poarta pana cand nu s-a platit o taxa de 400 de lei. 
	Parintele Chitu spune ca este adevarat. 
	Parintele Gâţă spune ca doamna Popa nu a stiut cui sa se adreseze pentru un loc de veci. M-a intrebat daca eu administrez cimitirul si daca ii dau un loc de veci. Cei 400 de lei pe care i-a platit s-au solicitat si celor care nu locuiesc in Orlat si nu platesc contributia. Exista familii care platesc contributia la biserica. 
                   Domnul consilier Gâţă spune ca si cei catolici si cei ortodoxi platesc la biserica lor. 
                    Preotul Gâţă spune ca pentru cei care nu sunt din localitate pe langa taxa pentru locul de veci pentru cei care nu platesc contributia  se iau 400 de lei in plus. 
                  Protopopul catolic intreaba: pentru fratii ortodoxi  , ei platesc?
                  Preotul Chitu raspunde că ce se aplică la ortotoxi se aplica pentru toata lumea.  
                  Protopopul catolic intreaba: daca fratii ortodoxi nu isi platesc contributia  le luati 400 de lei , trebuie sa intelegeti lucrurile acestea , toti suntem orlateni , nu trebuie sa facem discriminare.
                  Preotul Găţă spune : ma tem ca o sa avem solicitari si de la alte culte  , de la alte religii. 
                  Protopopul catolic intreaba daca au cimitir separat iar preotul Gâţă spune ca nu. 
                  Domnul Primar spune ca indiferent daca suntem executiv sau deliberativ noi nu avem  competenta pentru ca cimitirul este parohial si nu putem lua decizii cu privire la cimitir. 
                  Protopopul catolic spune ca privitor la cimitir fratii ortodoxi nu platesc pentru cimitir la fel ar trebui ca si cei catolici sa nu plateasca pentru cimitir, pentru ca altfel tot timpul vor fi discutii.
                 Domnul Primar spune ca penru asta suntem aici pentru a gasi solutii , pentru ca in comunitate sa fie liniste.
                 Protopopul catolic spune ca dupa parerea bisericii greco catolice noi asa spunem ca nici catolicii sa nu plateasca.  Mai spune ca domul Primar are o parere foarte buna si ar trebui un acord provizoriu pentru pacea comunei. 
                 Domnul consilier Muntean Ioan il intreaba pe parintele Canciu daca dumnealui a vandut locuri de veci iar parintele Canciu spune ca el nu a vandut. 
                  Preotul Chitu spune ca sunt multe locuri de veci , aproximativ 20 pentru care nu stim ce s-a intamplat. 
                 Parintele  Canciu spune ca a avut o intelegere cu parintele Radu in care fiecare inmormanta pe partea lui de cimitir. 
                 Parintele Canciu intreaba: 20 de locuri din câte , câte sunt in cimitir?
                 Parintele Gâţă spune ca nu conteaza cate sunt, cele 20 de locuri apartin unor persoane care nu au platit si care au spus ca dvs i-ati trimis din 2001 pana in prezent. Varianta de iesire din situatia aceasta , daca declara ca au fost trimisi de dvs putem considera ca aceia sunt pentru cei 15 mii lei datorati. 
                  Domnul consilier Gâţă Ioan spune ca oricine poate veni sa inmormanteze in cimitirul din Orlat şi nu e o absurditate ca daca omul daca plateste la alta parohie sa plateasca şi in cimitir? 
                 Preotul Gâţă spune ca cei mai in varsta stiu ca locul acesta arata asa de mai multa vreme si am zic ca nu mai trebuie sa arata asa. 
                 Domnul consilier Stroia întreabă : nu s-ar putea înjumătăţii taxa?
                  Părintele Gâţă spune ca in momentul in care a venit aici nimeni  nu stia cate locuri de veci sunt. Am facut lucrare cadastrala timp de 2 ani. Am luat CF- ul in care am gasit ce stie toata lumea. Am fost la notar. In 1998 a fost incheiat actul . 
                   Domnul Primar spune ca oricand reprezentantii Primariei si ai Consiliului Local pot participa la discutii. 
                    Preotul Gâţă spune ca multe lucruri s-au intamplat pentru ca bunici, parinti erau inmormantati acolo. Poarta este inchisa de 3 ani pentru ca s-au gasit carute si cai inauntru.  
                    Domnul Primar spune ca problema majora este taxa de 400 de lei nu? Fara problema din CF pentru ca sunt alti factori care pot ridica ipoteca. A fost o problema poate mai tensionata cu lacasul de cult.  E neplacut acum ca la o problema mai  mica sa nu gasim solutie.  
                    Dl consilier Muntean Petru spune ca si daca ii dati parintelui  o bucata de teren inmormantarea se face pe locurile existente.
                   Protopopul catolic spune ca inmormantarile se pot face impreuna.  
                   Preotul Chitu spune: parinte protopop nici macar lucrul acesta nu l-am facut , l-am lasat pe parintele sa isi faca singur inmormantarea.
                   Dl consilier Stroia intreaba: capela a cui e?
                   Preotul Gâţă spune că capela, cimitirul si biserica apartin bisericii ortodoxe. 
                   Protopopul catolic spune : pentru noi nu este nici o problema sa slujim impreuna. 
                   Preotul Gâţă spune ca de slujit poate sluji doar preotul confesiunii  , dar acces are toata lumea.
Asta nu are nicio legatura cu faptul ca suntem orlateni.
                   Protopopul catolic: daca este o capela a comunitatii eu zic ca trebuie sa ne intelegem. 
                   Domnul Primar spune: cand doriti dvs putem stabili o intalnire pentru a lamuri problemele comunitatii.
                    Se retrag de la sedinta preotii ortodoxi Chitu şi Gâţă  împreuna cu epitropii, preotul catolic  şi protopopul catolic.

                              Se prezinta următorul proiect al ordinii  de zi :


O R D I N E   D E   Z I :

1.   Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel

 	2.      Prezentarea şi aprobarea Procesului – Verbal al şedinţei ordinare din data de 3 februarie 2022
-	iniţiator secretar general : Vulea Monica - Elena

          3.        Prezentarea şi aprobarea Procesului – Verbal al şedinţei extraordinare din data de 24 februarie 2022
-	iniţiator secretar general : Vulea Monica - Elena
            
          4.         Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală 
-	iniţiator: Primar - Gâţă Aurel
                    
          5.        Proiect de hotărâre privind aprobarea cuantumului burselor si numărului acestora pentru elevii din învătământul preuniversitar de stat din Comuna Orlat aferente semestrului II al anului şcolar 2021-2022
               -	iniţiator: Primar - Gâţă Aurel


          6.       Proiect de hotărâre privind completarea Hotărârii Consiliului Local al Comunei Orlat nr 5/03.02.2022 privind aprobarea bugetului de venituri şi cheltuieli pentru Regia Publică Locală
Ocolul Silvic Cindrel RA pe anul 2022
               -	iniţiator: Primar - Gâţă Aurel

           7.      Proiect de hotărâre privind actualizarea Planului de analiză şi acoperire a riscurilor
pe raza Comunei Orlat
               -	iniţiator: Primar - Gâţă Aurel
                      
            8.      Proiect de hotărâre privind acordarea unui mandat special în vederea exercitării votului favorabil privind aprobarea Actului Aditional de modificare si completare  a Contractului de Delegare a Gestiunii Servicilor Publice de alimentare cu apă şi de canalizare nr 9 din 15.05.2009
               -	iniţiator: Primar - Gâţă Aurel

            9.            Întrebări , interpelări .


                      Se supune la vot ordinea de zi 
                      Se aprobă cu 13 voturi pentru ordinea de zi.  
                      Doamna secretar general menţionează faptul că materialul de şedinţă a fost primit mai tarziu decat de obicei datorită unei defectiuni tehnice la calculator din cauza careia a fost stearsa intreaga baza de date. 
                      Se da citire proiectului de hotarare de la punctul 1.
                      Se alege presedinte de sedinta  dl Popa Ciprian Gheorghe cu 13 voturi pentru .

                      Se prezinta si se supune aprobării procesul verbal al sedintei ordinare din data de 3 februarie 2022
                     Cu 13 voturi pentru este aprobat procesul verbal al sedintei ordinare din data de 3 februarie 2022, fără obiecţii.

                     Se prezinta si se supune aprobării procesul verbal al sedintei extraordinare din data de 24 februarie 2022
                     Cu 13 voturi pentru este aprobat procesul verbal al sedintei extraordinare din data de 24 februarie 2022, fără obiecţii.


                              Domnul presedinte da citire punctului 4 al ordinii de zi , Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală. 
                    
                       Domnul Primar spune ca este vorba despre 2 posturi din aparatul de specialitate 1 post de bibliotecar  , titulara postului pensionandu-se pentru limita de varsta si 1 post de la SVSU  , titularul postului pensionandu-se anticipat. 
                       Se supune la vot proiectul de hotărâre.  

                       Cu 13 voturi pentru Consiliul Local al Comunei Orlat,  aprobă modificarea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală. 


                       Preşedintele de şedinţă dă citire punctului 5 al ordinii de zi, Proiect de hotărâre privind aprobarea cuantumului burselor si numărului acestora pentru elevii din învătământul preuniversitar de stat din Comuna Orlat aferente semestrului II al anului şcolar 2021-2022.
      Doamna secretar general mentioneaza fatul ca este vorba despre  3 feluri de burse care se vor acorda in semestrul II : bursă de merit , bursă de studiu si bursă sociala. Mai spune ca bursa de merit este în cuantum de 200 lei/lună, bursa de studiu este în cuantum de 150 lei/lună iar bursa de ajutor social în cuantum de 200 lei/lună. 

                         Se supune la vot proiectul de hotărâre , iar Consiliul Local al Comunei Orlat , cu 13 voturi pentru aprobă cuantumul burselor si numărului acestora pentru elevii din învătământul preuniversitar de stat din Comuna Orlat aferente semestrului II al anului şcolar 2021-2022.

                       Se dă citire Proiectului de hotărâre privind completarea Hotărârii Consiliului Local al Comunei Orlat nr 5/03.02.2022 privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2022.

                       Dl Primar spune ca la inceputul anului a fost aprobata doar suma  iar acum la solicitarea Ocolului se aproba lista de investitii pentru achizitionarea unui autoturism de teren. Mai spune ca la Ocol este o Toyota dar mai trebuie inca o masina si se va achizitiona una dar nu noua.   
                       Domnul consilier Muntean Petru intreaba daca se achizitioneaza pentru ambele Primarii o masina iar dl Primar raspunde ca da. 
                       Consiliul Local Orlat  , cu 13 voturi pentru , aprobă completarea Hotărârii Consiliului Local al Comunei Orlat nr 5/03.02.2022 privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2022.

                        Se trece la punctul 7 de pe ordinea de zi, Proiect de hotărâre privind actualizarea Planului de analiză şi acoperire a riscurilor pe raza Comunei Orlat.
                      Domnul Primar spune  ca este vorba despre Planul intocmit de SVSU. 

                      Consiliul Local Orlat  , cu 13 voturi pentru , aprobă actualizarea Planului de analiză şi acoperire a riscurilor pe raza Comunei Orlat.

                     Presedintele de sedinta da cititre punctului 8 al ordinii de zi, Proiect de hotărâre privind acordarea unui mandat special în vederea exercitării votului favorabil privind aprobarea Actului Aditional de modificare si completare  a Contractului de Delegare a Gestiunii Servicilor Publice de alimentare cu apă şi de canalizare nr. 9 din 15.05.2009

                    Dl Primar spune ca Comuna Orlat este membra in ADI Asociatia de Apa Sibiu şi urmeaza sa ne exprimam un vot in calitate de membrii. Mai spune ca suntem doar membrii la ADI Asociatia de Apa Sibiu  nu am trecut inca la operatorul Apa Canal Sibiu , noi si Gura Raului fiind singurele localitati care nu au trecut la operatorul Apa Canal Sibiu .
                    Cu 13 voturi pentru Consiliul Local Orlat  aprobă acordarea unui mandat special în vederea exercitării votului favorabil privind aprobarea Actului Aditional de modificare si completare  a Contractului de Delegare a Gestiunii Servicilor Publice de alimentare cu apă şi de canalizare nr. 9 din 15.05.2009

            
           Se trece la punctul 9 Întrebări , interpelări .
           Doamna consilier Neagu spune ca un grup de mamici au intrebat-o daca prin Consiliul Local sau Primar putem sa ajutam pentru activitatea extrascolara. Mai spune ca un profesor doreste sa desfasoare cursuri de dans.
          Domnul Primar spune ca noi am putea pune la dispozitie o sala, dar daca activitatea care se desfasoara acolo este contra cost  , nu se poate pune la dispozitie gratuit, iar decizia este a Consiliului Local. Domnul Primar mai spune ca in cladirea din faţă  exista o activitate intr-o sala de la parter , este vorba despre un program care se desfasoara prin CJ şi Scoala de Arte si Meserii Ilie Micu.Exista varianta acordatii unei Sali dar mai exista si alte aspecte de care trebuie sa tinem cont , pana ne intalnim data viitoare gasim o varianta , mai luati intre timp si alte informatii.
          Dna Neagu spune ca i s-a transmis ca trebuie minim 20 de copii  iar taxa pentru cursuri este de 100 lei pentru un copil.
           Domnul Primar spune ca s-a incercat pentru dansuri populare si vocal aducerea unui intructor.
          Domnul Primar mai mentioneaza faptul ca tot legat de latura culturala s-au alocat bani pentru festivalul din a doua parte a lunii august,  pe care l-am inceput in anul 2018 si care a avut doar 2 editii iar acum in 2022 continuam sau ce facem ?
           Domnul consilier Stroia este de parere ca ar trebui facuta si a treia editie.  
           Domnul Primar spune ca facem demersuri pentru atribuirea unei denumiri pentru Camin.
          Dl Primar spune ca s-a reglementat situatia juridica si cadastrala la terenurile de pe str Noua , este vorba despre 3 terenuri pe strada de la Oprea pana in rau , ultimele 3 terenuri pe partea dreapta. Spune ca trebuie facut raport de evaluare iar acesta poate fi facut pentru  concesionare , inchiriere sau vanzare sau a patra varianta ar fi sa nu se faca nimic. Ii intreaba pe consilieri ce propun.
           Dl Muntean Petru este de parere ca ar trebui vandute. Mai intreaba daca aceste terenuri sunt inchise de Iacob.
             Dl Primar spune ca documentatia a fost facuta pentru ca Iacob sa aiba  acces de aproximativ 6 m de pe proprietatea lui.     
                    
            Având în vedere că nu mai sunt puncte pe ordinea de zi , se declară şedinţa închisă . 


 
            PREŞEDINTE DE SEDINŢĂ ,                             SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                 POPA CIPRIAN GHEORGHE 
